10.07.2024

SHPALLJE PËR EFEKT NJOFTIMI

Pranë Ministrisë së Shëndetësisë dhe Mbrojtjes Sociale u mblodh Komisioni i Posaçëm për shqyrtimin e fakteve dhe rrethanave të reja të lindura pas marrjes së vendimit gjyqësor të formës së prerë për gjyqfituesin në listëpritje nga Ministria e Shëndetësisë dhe Mbrotjes Sociale, Z. Sokol Frroku.

Komisioni i Posaçëm konstatoi mundësinë e sistemimit në një pozicion të rregullt në shërbim civil, në përputhje me arsimin e përvojën e Z. Sokol Frroku dhe vendosi t’i propozojë këtij të fundit rikthimin në punë, në pozicionin:

* Drejtor në Drejtorinë e Shërbimeve të Përgjithshme, në Ministrinë e Shëndetësisë dhe Mbrojtjes Sociale.

Ministria e Shëndetësisë dhe Mbrojtjes Sociale vendosi që njoftimi i propozimit për sistemimin e Z. Sokol Frroku të bëhet me anë të shpalljes, sipas parashikimeve në nenin 162 të Kodit të Procedurave Administrative, pasi zarfi postar i pakomunikuar është kthyer me shënimin përkatës të shërbimit postar “Larguar në U.S.A.” dhe çdo mënyrë tjetër njoftimi ka rezultuar e pamundur apo e papërshtatshme.

**Kjo shpallje do të qëndrojë e afishuar deri më datë 20.07.2024, në zbatim të afatit 10 ditë të parashikuar nga neni 162 i Kodit të Procedurave Administrative.**